Përpjekjet ruse për të përçarë Perëndimin
Ekspertët thonë se Moska po përpiqet të krijojë përçarje në Bashkimin Evropian si dhe në NATO
Analistë amerikanë dhe ish-presidenti estonez Toomas Hendrik Ilves thanë dje para një komisioni të Kongresit se Presidenti rus Vladimir Putin po bën çdo përpjekje për të minuar demokracinë në Shtetet e Bashkuara dhe Evropë dhe për të dobësuar lidhjet e tyre ushtarake në mënyrë që të rrisë influencën ruse në botë. Partia Demokrate i përmbahet bindjes së Rusia u përpoq të ndikonte tek zgjedhjet presidenciale amerikane të 2016, një bindje që mbështetet edhe nga përfundimet e agjencive amerikane të zbulimit. tha ligjvënësi demokrat Eliot Engel. Gjatë fushatës zgjedhore, Presidenti Donald Trump tha se donte të përmirësonte marrëdhëniet e Shteteve të Bashkuara me Rusinë. Por republikanë të tjerë nuk janë aq entuziastë në këtë drejtim. thotë udhëheqësi i republikanëve në Senat, Mitch McConnell. Dje në seancën me pyetje-përgjigje në Komisionin e Dhomës së Përfaqësuesve për Marrëdhënie me Jashtë, një analist tha se Moska po bën propagandë intensive për të minuar demokracinë në Perëndim si dhe për të dëmtuar aleancën ushtarake SHBA-Evropë. thotë Peter Doran, analist në Qendrën për Politika Evropiane. Analistët thonë se përhapja e lajmeve të sajuara synon të nxisë konflikte politike dhe të largojë vëmendjen nga Rusia. Ish-presidenti estonez Toomas Hendrik Ilves tha në seancë se Rusia po përpiqet të ndikojë tek zgjedhjet në Francë, Gjermani dhe Holandë, ashtu siç veproi në Shtetet e Bashkuara. Peter Eltsov i Universitetit Kombëtar të Mbrojtjes u jep të drejtë holandezëve që janë të shqetësuar: Analisti thotë se Rusia po mbështet me fonde disa politikanë evropianë, ndër ta edhe kandidaten e ekstremit të djathtë francez, Marine le Pen. "Ajo e admiron Putinin. Ajo ka në plan të njohë edhe aneksimin e Krimesë,” thotë zoti Eltsov. Analisti thotë se Rusia po mbështet politikanë si të krahut të djathtë, ashtu edhe atij të majtë në Evropë në përpjekje për të sjellë përçarje. Ekspertët u kanë bërë thirrje aleatëve amerikanë dhe evropianë të bashkëpunojnë më shumë për t’u prerë rrugën synimeve ruse.